รายงานข้อเสนอแนะผลการตรวจราชการ
ของผู้ตรวจราชการกระทรวงมหาดไทย (นายชาธิป รุจนเสรี)
รับผิดชอบเขตตรวจราชการที่ 6 กลุ่มจังหวัดภาคใต้ฝั่งอันดามัน
จังหวัดหวัดสตูล จังหวัดตรัง จังหวัดกระบี่ จังหวัดภูเก็ต จังหวัดระนอง และจังหวัดพังงา

ประจำเดือนกุมภาพันธ์ 2564
*****************
	ลำดับ
	ประเด็นการตรวจราชการตามนโยบายของรัฐบาลและกระทรวงมหาดไทย
	ผลการดำเนินการตามข้อเสนอแนะ

	1.
	 การตรวจติดตามการป้องกันและแก้ไขปัญหาสาธารณภัย    
     1. ขอให้จังหวัดเตรียมป้องกันและแก้ไขปัญหาภัยแล้ง จัดเตรียมแหล่งน้ำสำรอง ซักซ้อมแผนเผชิญเหตุ และแจ้งประชาสัมพันธ์สร้างการรับรู้และความเข้าใจให้แก่เจ้าหน้าที่และเกษตรกร       
     2. ขอให้จังหวัดขับเคลื่อนการป้องกันและลดอุบัติเหตุอย่างจริงจัง โดยถอดบทเรียนของปีที่ผ่านมา พิจารณาแผนงานที่ดำเนินการและผลที่เกิดขึ้น แล้วนำข้อผิดพลาดมาวางแผนใหม่เพื่อให้ลดอุบัติเหตุได้จริงทั้งในพื้นที่และเส้นทางผ่านจังหวัด หากทบทวนแผนงานแล้ว อัตราการเกิดอุบัติเหตุ
ยังสูงอยู่ก็ย่อมแสดงว่า แผนงานนั้นจำเป็นต้องปรับเปลี่ยน แก้ไข หรือปรับปรุงมาตรการให้มากขึ้นอย่างเร่งด่วน
	

	2.

	การตรวจติดตามการจัดที่ดินทำกินให้ชุมชนตามนโยบายรัฐบาลภายใต้การดำเนินงานของคณะกรรมการนโยบายที่ดินแห่งชาติ (คทช.)
    1. ขอให้จังหวัดโดยคณะอนุกรรมการนโยบายที่ดินจังหวัด (คทช.จังหวัด) กำชับให้เจ้าหน้าที่ผู้รับผิดชอบเร่งรัดดำเนินการสำรวจ ตรวจสอบ หลักเกณฑ์ คุณสมบัติ และประเภทของผู้ที่ได้รับการจัดที่ดินตามแผนปฏิบัติการโครงการให้เป็นไปตามเป้าหมายที่กำหนดต่อไป 


    2. ขอให้จังหวัดให้ความสำคัญในการขับเคลื่อนนโยบายที่ดินแห่งชาติ และกำกับการดำเนินการ
ของ คทช. จังหวัด อย่างใกล้ชิดให้บรรลุเป้าหมาย และมีประสิทธิผล โดยการบูรณาการและประสานการดำเนินการกับหน่วยงานที่เกี่ยวข้อง และประชาสัมพันธ์ เผยแพร่ รณรงค์ และทำความเข้าใจกับประชาชน ในการดำเนินการแก้ไขปัญหาความเดือดร้อนของประชาชนตามนโยบายรัฐบาลภายใต้การดำเนินงานของ คทช. 
	

	3.

	การตรวจติดตามการบริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ของกระทรวงมหาดไทย
    1. ขอให้จังหวัดบูรณาการ การทำงานร่วมกับหน่วยความมั่นคงในพื้นที่ โดยอาศัยกลไกท้องที่และท้องถิ่นในการตั้งจุดคัดกรอง/จุดตรวจในพื้นที่ ป้องกันและควบคุมโรคอย่างเคร่งครัด ได้แก่ การสวมหน้ากากอนามัย 100% การทำความสะอาดมือด้วยแอลกอฮอล์เจล หลีกเลี่ยงเข้าในพื้นที่ที่มีประชาชนหนาแน่น รักษาระยะห่างอย่างน้อย 1 เมตร และหากพบประชาชนมีอาการผิดปกติ เช่น มีไข้ ไอ เจ็บคอ  หอบเหนื่อย หรือมีเหตุอันควรสงสัยว่าเป็นโรคติดเชื้อไวรัสโคโรนา 2019 (COVID-19) ให้รีบไปพบแพทย์  ณ สถานพยาบาลในพื้นที่
    2. รณรงค์ให้ประชาชนสร้างการรับรู้ความเข้าใจปฏิบัติตามมาตรการสาธารณสุขใช้แอปพลิเคชัน ไทยชนะ “ไทยชนะ/หมอชนะ” รวมทั้งกำชับให้องค์กรปกครองส่วนท้องถิ่นกำนัน ผู้ใหญ่บ้าน และอาสาสมัครสาธารณสุขประจำหมู่บ้าน  เฝ้าสังเกตและดูแลบุคคลที่กลับเข้ามาในพื้นที่ชุมชน เพื่อซักถามและให้คำแนะนำ รวมทั้งเฝ้าตรวจ/เฝ้าระวังการลักลอบเข้าเมืองโดยผิดกฎหมาย และการลักลอบเล่นการพนันในพื้นที่อย่างเข้มงวด
	

	4.
	ประเด็นเน้นย้ำอื่น ๆ
   ๑) การตรวจติดตามโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่ “โคก หนอง นา โมเดล” 
        (๑) ขอให้จังหวัดดำเนินการให้ครบทั้ง ๓ กิจกรรม ได้แก่ กิจกรรมการฝึกอบรมเพิ่มทักษะระยะสั้น การพัฒนากสิกรรมสู่ระบบเศรษฐกิจพอเพียงรูปแบบ โคก หนอง นา โมเดล กิจกรรมการสร้างพื้นที่เรียนรู้ชุมชนต้นแบบการพัฒนาคุณภาพชีวิต (CLM) ระดับตำบล และพัฒนาพื้นที่ครัวเรือนต้นแบบการพัฒนาคุณภาพชีวิต (HLM) ระดับครัวเรือน การออกแบบพื้นที่เรียนรู้ชุมชนต้นแบบการพัฒนาคุณภาพชีวิต (CLM) ในระดับตำบล และพื้นที่ครัวเรือนต้นแบบการพัฒนาคุณภาพชีวิต (HLM) ระดับครัวเรือน ให้เป็นไปตามแบบมาตรฐาน โคก หนอง นา โมเดล ที่กรมการพัฒนาชุมชนกำหนด และกิจกรรมการสร้างรายได้ ให้แก่เกษตรกร บัณฑิตจบใหม่ กลุ่มแรงงานที่อพยพกลับท้องถิ่นและชุมชน  

       (๒) กรณีรูปแบบแปลนมาตรฐานของกรมการพัฒนาชุมชนไม่สอดคล้องกับความต้องการของประชาชนและสภาพพื้นที่ของจังหวัด ขอให้จังหวัดประสานงานกับกรมการพัฒนาชุมชนเพื่อหาทางแก้ไขปัญหาให้สอดรับกับพื้นที่และเกิดประโยชน์ตามโครงการได้จริง รวมทั้งในกรณีขาดแคลนบุคลากรที่มีความรู้ด้านช่างและการรับรองแบบแปลน ให้ร่วมกันแก้ไขปัญหากับหน่วยงานที่เกี่ยวข้อง
  ๒) การส่งเสริมและผลักดันตามข้อสั่งการกระทรวงมหาดไทย ในการพิจารณาสมัครขอรับรางวัลเลิศรัฐ ประจำปีงบประมาณ พ.ศ. ๒๕๖๔  

       ขอให้จังหวัดสนับสนุนและให้ความสำคัญกับการส่งเสริมและขับเคลื่อนการดำเนินการเพื่อพัฒนาคุณภาพการบริหารจัดการภาครัฐ ประจำปีงบประมาณ พ.ศ. 2564 ตามแนวทางของสำนักงาน ก.พ.ร. โดยจัดส่งผลงานตามขั้นตอนและภายในระยะเวลาที่กำหนด
   ๓) การตรวจติดตามการบริหารจัดการน้ำขององค์กรปกครองส่วนท้องถิ่น ภายใต้โครงการงบกลางด้านการบริหารจัดการน้ำ  
       ขอให้จังหวัดกำชับให้องค์กรปกครองส่วนท้องถิ่นตรวจติดตามการรบริหารจัดการน้ำ  ในการแก้ไขปัญหาการขาดแคลนน้ำในช่วงฤดูแล้ง
	


